Beteja e Mashkullorës

Beteja e Mashkullorës, më 18 mars 1908, ishte njëra nga betejat më të rëndësishme të Çerçiz Topullit kundër pushtimit turk.

 Sfondi 
Më 25 shkurt 1908 Çerçiz Topulli dhe grupi i tij kryengritës shqiptarë vranë binbashin osman të Gjirokastrës.  Pas vrasjes së binbashit osman, Çerçiz Topulli dhe kryengritësit e tij shqiptarë ikën në Mashkullorë.

 Rezistenca e armatosur në Mashkullorë 
Më 18 mars, kryengritësit shqiptarë dhe Çerçiz Topulli u rrethuan nga forcat osmane. Forcat osmane kishin mbi 150 ushtarë ndërsa kryengritësit shqiptarë ishin te pakte në numër, vetëm 5, megjithatë Çerçiz Topulli mundi të luftonte me ushtarët dhe doli fitimtar. Grupi kryengritës shqiptar i detashmentit u përball për një ditë të tërë me sulmet e pamëshirshme të forcave turke dhe mundi të çajë rrethimin. Forcat turke humbën rreth 20 ushtarë, përfshirë gjeneralin e tyre. Nga ana tjetër kryengritësit shqiptarë humbën vetëm një ushtarë, Hajredin Tremishti si dhe u plagosën Çerçiz Topulli dhe Myftar Axhemi.

 Pasqyrimi në kulturë 
Beteja e Mashkullorës është pasqyruar gjerësisht edhe në fushën e këngëve popullore ne polifoni si p.sh. "Hyri prilli doli marsi" dhe kënga tjetër "Te Rrapi në Mashkullorë" të cilat e kanë përjetësuar Betejën e Mashkullorës.

Në vitin 1979, u prodhuar filmi Liri a vdekje, i bazuar në këtë ngjarje.

 Shiko edhe 
 Kryengritja e vitit 1910
 Shqipëria nën Perandorinë Osmane

 Referime 

Kategoria:Gjirokastër
Kategoria:Historia e Shqipërisë
Kategoria:Beteja që përfshijnë Perandorinë Osmane
Kategoria:Rilindja Kombëtare Shqiptare
Kategoria:1908 në Shqipëri
Kategoria:1908 në Perandorinë Osmane